CELEX: 32014D0105
Language: hu
Date: 2014-02-24 00:00:00
Title: 2014/105/EU: A Bizottság végrehajtási határozata ( 2014. február 24. ) a 2004/3/EK bizottsági határozatnak az alkalmazandó uniós osztályok tekintetében történő módosításáról (az értesítés a C(2014) 1081. számú dokumentummal történt)  EGT-vonatkozású szöveg

26.2.2014   
            
            
               HU
            
            
               Az Európai Unió Hivatalos Lapja
            
            
               L 56/16
            
         
      A BIZOTTSÁG VÉGREHAJTÁSI HATÁROZATA
   
   (2014. február 24.)
   a 2004/3/EK bizottsági határozatnak az alkalmazandó uniós osztályok tekintetében történő módosításáról
   (az értesítés a C(2014) 1081. számú dokumentummal történt)
   (EGT-vonatkozású szöveg)
   (2014/105/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (1) és különösen annak 17. cikke (2) bekezdésére,
   mivel:
   
               (1)
            
            
               A 2004/3/EK bizottsági határozat (2) hivatkozik a 93/17/EGK bizottsági irányelv (3) által az elit vetőburgonyára meghatározott osztályokra. A 93/17/EGK irányelvet felváltotta a 2014/20/EU bizottsági végrehajtási irányelv (4). Az említett irányelv meghatároz a károsítókkal kapcsolatos, valamint egyéb követelményeket.
            
         
               (2)
            
            
               Tekintettel az említett felváltásra, szükséges ennek megfelelően felváltani az említett osztályokra vonatkozó hivatkozásokat a 2004/3/EK határozatban. Az új hivatkozásoknak csak a károsítókkal kapcsolatos követelményekre kell vonatkozniuk.
            
         
               (3)
            
            
               A 2004/3/EK határozatot ezért ennek megfelelően módosítani kell.
            
         
               (4)
            
            
               Helyénvaló, hogy e határozat ugyanattól a naptól legyen alkalmazandó, mint a 2014/20/EU végrehajtási irányelv.
            
         
               (5)
            
            
               Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2004/3/EK határozat 1. cikke helyébe a következő szöveg lép:
   
      „1. cikk
      Az I. melléklet 1. oszlopában feltüntetett tagállamok engedélyt kapnak arra, hogy a nevük mellett az I. melléklet 2. oszlopában feltüntetett régiókban a vetőburgonya forgalmazásával kapcsolatban a vetőburgonya forgalmazását az elit vetőburgonyára korlátozzák a következők szerint:
      
                  a)
               
               
                  a vetőburgonya termesztése esetében az alábbiak bármelyikére:
                  
                              i.
                           
                           
                              olyan elit vetőburgonya, amely megfelel a 2014/20/EU bizottsági végrehajtási irányelv (5) I. melléklete 1. a) pontja ii–v. alpontjában és 1. b) pontja i–iv. alpontjában az »EU S. osztály« vonatkozásában meghatározott feltételeknek; vagy
                           
                        
                              ii.
                           
                           
                              olyan elit vetőburgonya, amely megfelel a 2014/20/EU végrehajtási irányelv I. melléklete 2. a) pontja ii–v. alpontjában és 2. b) pontja i–iv. alpontjában az »EU SE. osztály« vonatkozásában meghatározott feltételeknek;
                           
                        
            
                  b)
               
               
                  a burgonyatermesztés esetében az alábbiak bármelyikére:
                  
                              i.
                           
                           
                              olyan elit vetőburgonya, amely megfelel a 2014/20/EU végrehajtási irányelv I. melléklete 1. a) pontja ii–v. alpontjában és 1. b) pontja i–iv. alpontjában az »EU S. osztály« vonatkozásában meghatározott feltételeknek;
                           
                        
                              ii.
                           
                           
                              olyan elit vetőburgonya, amely megfelel a 2014/20/EU végrehajtási irányelv I. melléklete 2. a) pontja ii–v. alpontjában és 2. b) pontja i–iv. alpontjában az »EU SE. osztály« vonatkozásában meghatározott feltételeknek; vagy
                           
                        
                              iii.
                           
                           
                              olyan elit vetőburgonya, amely megfelel a 2014/20/EU végrehajtási irányelv I. melléklete 3. a) pontja ii–v. alpontjában és 3. b) pontja i–iv. alpontjában az »EU E. osztály« vonatkozásában meghatározott feltételeknek.
                           
                        
            
   2. cikk
   Ezt a határozatot 2016. január 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2014. február 24-én.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 193., 2002.7.20., 60. o.
   
      (2)  A Bizottság 2003. december 19-i 2004/3/EK határozata a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a Tanács 2002/56/EK irányelve I. és II. melléklete által előírtnál szigorúbb intézkedések engedélyezéséről (HL L 2., 2004.1.6., 47. o.)
   
      (3)  A Bizottság 1993. március 30-i 93/17/EGK irányelve az elit vetőburgonya közösségi osztályai, valamint az ezekre az osztályokra vonatkozó feltételek és megnevezések meghatározásáról (HL L 106., 1993.4.30., 7. o.).
   
      (4)  A Bizottság 2014. február 6-i 2014/20/EU végrehajtási irányelve az elit és a minősített vetőburgonya uniós osztályai, valamint az ezekre az osztályokra vonatkozó feltételek és megnevezések meghatározásáról (HL L 38., 2014.2.7., 32. o.).
   
      (5)  A Bizottság 2014. február 6-i 2014/20/EU végrehajtási irányelve az elit és a minősített vetőburgonya uniós osztályai, valamint az ezekre az osztályokra vonatkozó feltételek és megnevezések meghatározásáról (HL L 38., 2014.2.7., 32. o.).”